type: legislation

jurisdiction: Hungary

text:
30/2007. (XI. 30.) GKM utasítása a Gazdasági és Közlekedési Minisztérium Igazgatás költségvetése pénzügyi-gazdasági feladatairól és a döntési eljárásokról.
Az utasítást az érintettek közvetlenül megkapták, az interneten is megtekinthető.
Minisztériumi közlemények A gazdasági és közlekedési miniszter
közleménye
az „Ipari Park” cím odaítéléséről A 2/2007. (I. 18.) Korm. rendelettel módosított, az „Ipari Park” címről és az ipari parkok fejlesztését szolgáló rendszer
működéséről szóló 186/2005. (IX. 13.) Korm. rendelet szerint 2007-ben meghirdetett pályázat eredményeként az „Ipari
Park” cím viselésére jogosult parkok, illetve pályázók:
1. ALBA AIRPORT Ipari Park (Székesfehérvár-Aba)
Alba Airport Fejlesztő és Üzemeltető Kft.
2. Barcikai Ipari Park (Kazincbarcika)
Kazincbarcika Város Önkormányzata
3. Hajdúböszörményi Keleti Ipari Park
Hajdúböszörmény Város Önkormányzata
5. Mátrai Erőmű Ipari Park (Visonta-Halmajugra)
Mátrai Erőmű Zrt.
6. Móri Észak-nyugati Ipari Park
Mór Város Önkormányzata
7. Pécs-Kővágószőlősi Ipari Park (Kővágószőlős)
STRABIL Vagyonkezelő Kft.
8. Rakamazi Ipari Park
Rakamaz Város Önkormányzata 9. STARCH Innovációs és Technológiai Ipari Park (Zalaszentiván)
STARCH HUNGARY Keményítő-, Gluténgyártó és Kereskedelmi Kft.
dr. Kóka János s. k.,
gazdasági és közlekedési miniszter


text:
63/2018. (VI. 15.) ME határozata Magyarország Kormánya és a Tádzsik Köztársaság Kormánya közötti gazdasági együttműködésről szóló megállapodás létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a külgazdasági és külügyminiszter előterjesztése alapján
 1. egyetértek Magyarország Kormánya és a  Tádzsik Köztársaság Kormánya közötti gazdasági együttműködési
megállapodás (a továbbiakban: megállapodás) létrehozásával;
 2. felhatalmazom a külgazdasági és külügyminisztert, hogy a tárgyalásokon részt vevő személyeket kijelölje;
 3. felhatalmazom a  külgazdasági és külügyminisztert vagy az  általa kijelölt személyt, hogy a  tárgyalások
eredményeként előálló szövegtervezetet kézjegyével lássa el; A Magyar Közlönyt az Igazságügyi Minisztérium szerkeszti.
A szerkesztésért felelős: dr. Salgó László Péter.
A szerkesztőség címe: Budapest V., Kossuth tér 4.
A Magyar Közlöny hiteles tartalma elektronikus dokumentumként a http://www.magyarkozlony.hu
honlapon érhető el.
A Magyar Közlöny oldalhű másolatát papíron kiadja a Magyar Közlöny Lap- és Könyvkiadó.
Felelős kiadó: Köves Béla ügyvezető.
4. felhívom a  külgazdasági és külügyminisztert, hogy a  megállapodás létrehozásához szükséges meghatalmazási
okiratot adja ki;
5. felhívom a külgazdasági és külügyminisztert, valamint az igazságügyi minisztert, hogy a megállapodás létrehozását
követően a  megállapodás szövegének végleges megállapítására való felhatalmazásról szóló határozat tervezetét
haladéktalanul terjesszék a Kormány elé.
Orbán Viktor s. k.,
 miniszterelnök


text:
44/2014. (XI. 13.) MNB rendelete a „Lechner Ödön” rézötvözetű emlékérme kibocsátásáról.
A Magyar Nemzeti Bankról szóló 2013. évi CXXXIX. törvény 171.  § (1)  bekezdés d)  pontjában kapott felhatalmazás alapján,
a  Magyar Nemzeti Bankról szóló 2013. évi CXXXIX. törvény 4.  § (2)  bekezdésében meghatározott feladatkörömben eljárva
a következőket rendelem el:
1. § (1) A Magyar Nemzeti Bank – Lechner Ödön halálának 100. évfordulója alkalmából – „Lechner Ödön” megnevezéssel
2000 forintos címletű rézötvözetű emlékérmét bocsát ki.
(2) A kibocsátás időpontja: 2014. november 19. 2. § (1) Az álló téglalap alakú emlékérme réz (75%) és nikkel (25%) ötvözetéből készült, súlya 22,5 gramm, mérete
39,6 mm×26,4 mm, széle sima.
(2) Az emlékérme előlapján a Magyar Földtani és Geofizikai Intézet előcsarnokának ábrázolása látható. Az emlékérme
szélén, lent a „MAGYARORSZÁG” felirat, fölötte kissé balra, két vízszintes sorban a „2000” értékjelzés és a „FORINT”
felirat olvasható. A  jobb oldali peremmel párhuzamosan – a  lépcsőfeljáróba illesztve – a  „BP.” verdejel, és
a „2014” verési évszám olvasható. Az emlékérme előlapjának képét az 1. melléklet tartalmazza.
(3) Az emlékérme hátlapján, a  középmezőben Lechner Ödön félalakos – az  építészt karosszékben ülve ábrázoló –
portréja, a háttérben az  Iparművészeti Múzeum ábrázolása látható. Az emlékérme szélén, fent a „LECHNER ÖDÖN”
felirat, alatta jobb oldalon, két vízszintes sorban az „1845” és az „1914” felirat olvasható. Az emlékérme jobb oldali
szélén, a  karosszék fölött Fritz Mihály tervezőművész mesterjegye látható. Az  emlékérme hátlapjának képét
a 2. melléklet tartalmazza.
3. § Az emlékérméből 5000 darab készíthető. 4. § Ez a rendelet 2014. november 19-én lép hatályba.
Dr. Matolcsy György s. k.,
 a Magyar Nemzeti Bank elnöke


text:
98/2013. (HK 4.) HVKF parancsa a Magyar Honvédség harckocsi képességének fenntartásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 49. § (2) bekezdés alapján
az alábbi
parancsot adom ki: 1. A parancs hatálya a Magyar Honvédség (a továbbiakban: MH) érintett katonai szervezeteire terjed ki.
2. A Hadrendben tervezett szükséges harckocsi képesség eléréséhez a továbbiakban az alábbi feladatokat határozom meg:
2.1. A Honvéd Vezérkar Hadműveleti Csoportfőnökség
(a továbbiakban: HVK HDMCSF) tartson állandó kapcsolatot a HVK, az MH és a Honvédelmi Minisztérium érintett szervezeteivel a végrehajtás során és továbbra is vezesse a koordinációt a tervezett harckocsi képesség elérése
érdekében.
2.2. A HVK Haderőtervezési Csoportfőnökség (a továbbiakban: HVK HTCSF)
a) a közép és hosszú távú tervek kialakításakor a HVK
HDMCSF által kialakított követelmények figyelembevételével folyamatosan pontosítsa a támasztott igényeket,
valamint tervezze az elérendő harckocsi képesség érdekében szükséges fejlesztéseket,
b) pontosítsa a harckocsival rendelkező alakulatok állománytábláit. 2.3. A HVK Logisztikai Csoportfőnökség (a továbbiakban: HVK LOGCSF)
a) pontosítsa az M-HDMCSF/89/2012. számú intézkedés alapján, az MH Összhaderőnemi Parancsnokság (a továbbiakban: MH ÖHP) által javasolt eszközelosztást,
b) tegyen javaslatot a harckocsival rendelkező szervezetek állománytábláinak módosítására a HVK HTCSF
felé,
c) dolgozza ki az elvárt helyzetnek megfelelően az érvényben lévő Központi Hadműveleti Készlet meghatározására vonatkozó intézkedés módosítását.
2.4. Az MH ÖHP
a) a HVK HDMCSF és HVK HTCSF szakembereivel
pontosítsa a Hadrendben rögzített képesség szükségletet, b) vizsgálja meg az érintett szervezetek állománytábláit
és szükség szerint tegyen javaslatot azok módosítására,
c) biztosítsa a harckocsi alegység hadrendben megkövetelt képességéhez szükséges létszámot.
d) az M-HDMCSF/89/2012. számú intézkedésben foglaltakat pontosítsa a HVK LOGCSF szakembereivel, és a
levezetett egyeztetéseknek megfelelően tegyen javaslatot
az eszközök elosztására,
e) a pontosított eszközelosztás alapján hajtsa végre a
szükséges átcsoportosításokat olyan számvetéssel, hogy a
11. harckocsi zászlóalj részére csak hadrafogható állapotú
eszközök kerüljenek ki- illetve átadásra,
f) pontosítást követően intézkedjen 6 db eszköz átvételére az MH vitéz Szurmay Sándor Budapest Helyőrség
Dandár (a továbbiakban: MH BHD) és az MH Altiszti
Akadémia (a továbbiakban: MH AA) állományából.
2.5. Az MH BHD a Hadrend által meghatározott képesség figyelembevételével az MH ÖHP igénye alapján hajtsa
végre a 2 db technikai eszköz komplettírozását és átadását
az MH ÖHP által kijelölt katonai szervezet részére.
2.6. Az MH AA a Hadrend által meghatározott képesség
figyelembevételével az MH ÖHP igénye alapján hajtsa
végre a 4 db technikai eszköz komplettírozását és átadását
az MH ÖHP által kijelölt katonai szervezet részére.
3. Ez a parancs az aláírása napján lép hatályba.
4. Ez a parancs 2013. december 31. napján hatályát
veszti.
Dr. Benkő Tibor vezérezredes s. k.,
Honvéd Vezérkar főnöke


text:
1488/2013. (VII. 26.) Korm. határozata a KEOP-1.4.0/12-2013-0001 azonosító számú („Országos közhiteles víziközmű kataszter elkészítése” című) projekt támogatásának jóváhagyásáról.
A Kormány
 1. jóváhagyja az  1.  melléklet szerint a  KEOP-1.4.0/12-2013-0001 azonosító számú, „Országos közhiteles víziközmű
kataszter elkészítése” című, egymilliárd forintot meghaladó támogatási igényű projektjavaslatot,
 2. hozzájárul az  1.  pont szerinti projekt támogatási szerződésének – a  Nemzeti Fejlesztési Ügynökség
Környezetvédelmi Operatív Programok Irányító Hatósága általi – megkötéséhez.
Felelős: nemzeti fejlesztési miniszter
Határidő: azonnal
Orbán Viktor s. k.,
 miniszterelnök


text:
2007. CXXVIII. törvény a Magyar Köztársaság 2006. költségvetésének végrehajtásáról.
Az Országgyűlés az államháztartásról szóló 1992. évi
XXXVIII. törvény (a továbbiakban: Áht.) 28. §-ában foglaltak alapján a Magyar Köztársaság 2006. évi költségvetéséről szóló 2005. évi CLIII. törvény (a továbbiakban:
Költségvetési Törvény) végrehajtásáról, a 2006. évi országgyűlési választások pénzügyi támogatásáról szóló
89/2005. (XII. 7.) OGY határozatban, a nemzeti és etnikai
kisebbségi szervezetek költségvetési támogatásáról szóló
12/2006. (II. 16.) OGY határozatban, a 2006. évi önkormányzati és kisebbségi választások pénzügyi támogatásáról szóló 30/2006. (VII. 11.) OGY határozatban foglaltakra figyelemmel a következő törvényt alkotja:
ELSŐ RÉSZ A MAGYAR KÖZTÁRSASÁG 2006. ÉVI
KÖLTSÉGVETÉSÉNEK VÉGREHAJTÁSA
A főösszegek 1. § Az Országgyűlés a Magyar Köztársaság 2006. évi
költségvetésének végrehajtását – a 3. §-ban foglalt adósságtörlesztési kiadások, valamint a hitelfelvételek nélkül –
a) 6 549 197,8 millió forint, azaz hatmillió-ötszáznegyvenkilencezer-százkilencvenhét egész nyolctized millió
forint bevétellel,
b) 8 510 829,5 millió forint, azaz nyolcmillió-ötszáztízezer-nyolcszázhuszonkilenc egész öttized millió forint kiadással, és
c) 1 961 631,7 millió forint, azaz egymillió-kilencszázhatvanegyezer-hatszázharmincegy egész héttized millió
forint hiánnyal
hagyja jóvá.
2. § A központi költségvetés kiadási és bevételi előirányzatainak teljesítését az 1. számú melléklet költségvetési fejezetenként, címenként, alcímenként, jogcím-csoportonként, jogcímenként, előirányzat-csoportonként és
kiemelt előirányzatonként tartalmazza.
A törvényt az Országgyűlés a 2007. november 5-i ülésnapján fogadta el.
3. § Az Országgyűlés jóváhagyja, hogy a Költségvetési
Törvény 3. §-ának megfelelően a központi költségvetés
deviza- és forintadósság-állományából 2006-ban a pénzügyminiszter az adósságtörlesztési számla terhére
a) 60 318,0 millió forint összegű forinthitel törlesztést
teljesített a belföldi hitelezők javára,
b) 25 185,7 millió forint összegű devizahitel törlesztést
teljesített a külföldi hitelezők javára,
c) 1 467 624,6 millió forint összegben fizetett vissza forint államkötvényeket a belföldi és külföldi hitelezőknek,
d) 184 381,7 millió forint összegben fizetett vissza deviza kötvényeket a külföldi hitelezőknek.
4. § (1) Az Országgyűlés jóváhagyja, hogy az e törvény
1. §-ában megállapított hiány finanszírozására a Költségvetési Törvény 3. §-ának felhatalmazása alapján a
pénzügyminiszter 2006-ban
a) 1 140 671,8 millió forint összegben forint államkötvényeket értékesített,
b) 267 022,4 millió forint összegben növelte a kincstárjegyek állományát,
c) 111 825,7 millió forint összegben növelte a devizahitelek állományát.
(2) Az Országgyűlés jóváhagyja, hogy a Költségvetési
Törvény 109. §-ának (1) bekezdésében kapott felhatalmazás alapján a pénzügyminiszter a 2006. évi költségvetési
hiány terhére
a) 415 900,0 millió forint összegben forint hiteleket
vállalt át a Nemzeti Autópálya Zrt.-től, amelyek összegét a
XXII. Pénzügyminisztérium fejezet, 32. Adósság-átvállalás és tartozás-elengedés cím 1. alcímén számolta el,
valamint
b) 22 968,0 millió forint összegben az a) pont szerinti
átvállalást megelőzően felhalmozódott kamatot vállalt át a
Nemzeti Autópálya Zrt.-től, melynek összegét a XLI. A
központi költségvetés kamatelszámolásai, tőkevisszatérülései, az adósság- és követelés-kezelés költségei fejezet,
2. A forintban fennálló adósság és követelések kamatelszámolásai cím, 1. Forinthitelek kamatelszámolásai alcím,
2. Egyéb hitelek kamatelszámolásai jogcímcsoport
15. jogcímén számolta el,
c) az a) és b) pont szerinti átvállalások következtében
438 868 millió forinttal növelte központi költségvetés
adósságállományát.
5. § Az Országgyűlés jóváhagyja, hogy 2006-ban az
e törvény 3. §-ában megállapított visszafizetések finanszírozására a pénzügyminiszter a Költségvetési Törvény
3. §-ában kapott felhatalmazás alapján
a) 1 061 731,1 millió forint összegű forint-államkötvényt értékesített,
b) 675 778,8 forint összegű deviza-államkötvényt értékesített. 6. § Az Országgyűlés jóváhagyja, hogy a pénzügyminiszter – a Költségvetési Törvény 3. §-ában foglalt felhatalmazás
alapján – a Kincstári Egységes Számla (a továbbiakban:
KESZ) folyamatos likviditása és a társadalombiztosítási alapokból teljesített kiadásokhoz vállalt állami garancia fedezetének megteremtése érdekében 36 690,7 millió forinttal növelte a kincstárjegyek állományát.
A költségvetés végrehajtásával kapcsolatos
egyes rendelkezések 7. § (1) A helyi önkormányzatok feladatainak ellátásához nyújtott normatív állami hozzájárulások és normatív
részesedésű átengedett személyi jövedelemadó (e kettő
a továbbiakban: normatív hozzájárulások), valamint a normatív, kötött felhasználású támogatások, továbbá a megyei önkormányzatokat az általuk fenntartott intézményekben ellátottak után megillető személyi jövedelemadó
részesedés, illetve a települési önkormányzatok jövedelem-differenciálódását mérséklő kiegészítések és beszámítások önkormányzatonként és jogcímenként részletezett
elszámolását a pénzügyminiszter, valamint az önkormányzati és területfejlesztési miniszter együttes rendeletben
(a továbbiakban: PM–ÖTM R.) hirdeti ki e törvény hatálybalépését követő 30 napon belül.
(2) Az Országgyűlés jóváhagyja, hogy a helyi önkormányzatok évközben 4050,5 millió forint összegben igényeltek – a Magyar Államkincstár igazgatóságai javaslataira is figyelemmel – normatív hozzájárulásokat, normatív, kötött felhasználású támogatásokat, jövedelem-differenciálódást mérséklő támogatást, illetve együttesen
7625,8 millió forint összegben mondtak le e támogatásokról, valamint intézményátadás következtében 79,9 millió
forint összegben nem jogosultak e támogatásokra, továbbá
elismeri, hogy intézményátvétel miatt 36,7 millió forinttal
ugyanezen előirányzatok megnövekedtek. A módosított
előirányzatokat önkormányzatonként és jogcímenként a
PM–ÖTM R. tartalmazza.
(3) A normatív hozzájárulások és normatív, kötött felhasználású támogatások előirányzatait és pénzforgalmi
teljesítését jogcímenként összesítve a 3. számú melléklet
tartalmazza.
(4) Az Országgyűlés megállapítja, hogy a normatív hozzájárulásokból, a normatív, kötött felhasználású támogatásokból a helyi önkormányzatokat az általuk fenntartott intézményekben ellátottak után, valamint a személyi jövedelemadó-részesedésből a megyei önkormányzatokat a ténylegesen teljesített mutatószámok alapján megillető, és a részükre a költségvetési évben folyósított összegek különbözetei az Áht. 64. §-ának (7) bekezdése szerint történt elszámolás alapján a következők:
a) visszafizetési kötelezettség 4462,9 millió forint,
b) a központi költségvetést terhelő kiegészítés 3698,8
millió forint,
c) amelyek egyenlegeként a helyi önkormányzatok
2006. év után előírt tartozása 764,1 millió forint.
(5) Az Országgyűlés megállapítja, hogy azon helyi önkormányzatokat, amelyek a feladatmutatókhoz kapcsolódóan normatív hozzájárulásokat és normatív, kötött felhasználású támogatásokat saját számításaik alapján az
őket ténylegesen megilletőnél 5%-kal magasabb mértékben vették igénybe, az Áht. 64/A. §-ának (4) bekezdése
szerint 153,6 millió forint igénybevételi kamatfizetési kötelezettség terheli. Ennek helyi önkormányzatonként részletezett összegét a PM–ÖTM R. tartalmazza.
(6) Az Országgyűlés megállapítja, hogy a helyi önkormányzatok jövedelem-differenciálódását mérséklő kiegészítések és beszámítások ténylegesen teljesített mutatószámok alapján járó, és a költségvetési évben az önkormányzatok részére folyósított összegek különbözetei – az
Áht. 64/A. §-a (8) bekezdésének megfelelően – az
Áht. 64. §-ának (7) bekezdése szerinti elszámolás alapján a
következők:
a) visszafizetési kötelezettség 2254,9 millió forint,
b) központi költségvetést terhelő pótlólagos támogatás
5263,6 millió forint.
Ezek helyi önkormányzatonként részletezett összegeit a
PM–ÖTM R. tartalmazza. (7) Az Országgyűlés megállapítja, hogy azon helyi önkormányzatokat, amelyeknek az őket ténylegesen megillető jövedelem-differenciálódást mérséklő támogatása
10%-kal alacsonyabb, illetve beszámítása 10%-kal magasabb összegű a saját számításaik alapján igénybevettnél, a
Költségvetési Törvény 4. számú melléklete III/6. pontja
szerint 154,1 millió forint igénybevételi kamatfizetési kötelezettség terheli. Ennek helyi önkormányzatonként részletezett összegét a PM–ÖTM R. tartalmazza.
(8) A helyi önkormányzatokat az Áht. 64/B. §-ának
(1) bekezdése alapján
a) a központosított előirányzat jogcímen 298,1 millió
forint,
b) az egyes jövedelempótló támogatások kiegészítése
és a közcélú foglalkoztatás támogatása jogcímen 64,4 millió forint,
c) az önhibájukon kívül hátrányos helyzetben lévő
(forráshiányos) helyi önkormányzatok támogatása jogcímen 2360,3 millió forint,
d) a 2005. december 31-én feladattal terhelt központosított és normatív, kötött felhasználású támogatásokból fel
nem használt egyenlegében 373,9 millió forint,
e) a helyi önkormányzatok egyéb támogatási jogcímein
123,7 millió forint
visszafizetése terheli, amelyek önkormányzatok szerinti
részletezését a PM–ÖTM R. tartalmazza.
(9) Az Állami Számvevőszékről szóló 1989. évi
XXXVIII. törvény 2. §-ának (5) bekezdése alapján végzett
ellenőrzések megállapítása szerint a helyi önkormányzatokat a (4) bekezdés c) pontjában, valamint a (8) bekezdésben meghatározott visszafizetési kötelezettségekből
a) normatív hozzájárulások és támogatások jogcímen
egyenlegében 347,5 millió forint,
b) központosított előirányzat jogcímen egyenlegében
34,3 millió forint,
c) az egyes jövedelempótló támogatások kiegészítése
és a közcélú foglalkoztatás támogatása jogcímen egyenlegében 7,0 millió forint,
d) címzett és céltámogatások jogcímen 78,8 millió forint,
e) céljellegű decentralizált támogatás és a Balatoni Fej
lesztési Tanács támogatása jogcímen 1,3 millió forint,
f) a megyei önkormányzatok által fenntartott intézmé
nyekben ellátottak után járó személyi jövedelemadó kiegészítés elszámolása alapján 3,3 millió forint, valamint
g) a 2005. december 31-én feladattal terhelt normatív,
kötött felhasználású támogatásokból fel nem használt
egyenlegében 83,2 ezer forint
visszafizetése terheli, amelyek önkormányzatok szerinti
részletezését a PM–ÖTM R. tartalmazza.
(10) Az Országgyűlés megállapítja, hogy a helyi önkormányzatok jövedelem-differenciálódását mérséklő kiegészítések és beszámítások ténylegesen teljesített mutatószámok
alapján járó, és a költségvetési évben az önkormányzatok részére folyósított összegének (6) bekezdés szerinti különbözeteiből az Állami Számvevőszék vizsgálata alapján
a) a visszafizetési kötelezettség 17,0 millió forint,
b) a központi költségvetést terhelő pótlólagos támoga
tás 3,7 millió forint,
amelyek önkormányzatok szerinti részletezését a
PM–ÖTM R. tartalmazza.
(11) A települési önkormányzatok 2006. évi jövedelem-differenciálódás mérséklés elszámolása keretében a
Költségvetési Törvény 4. számú mellékletének
B) III/7. pontja alapján 6484,6 millió forint támogatást igényeltek vissza a költségvetésből, amelynek átutalásáról a
Pénzügyminisztérium rendelkezett.
(12) Az önkormányzatok 2006. évi jövedelem-differenciálódás mérséklés elszámolásában az Állami Számvevőszék által megállapított eltérések következményeként a
beruházások után jogtalanul visszaigényelt 46,4 ezer forint visszafizetési, és a még jogszerűen járó 14,6 ezer forint
központi költségvetésből történő folyósítási kötelezettségének önkormányzatonkénti részletezését a PM–ÖTM
R. tartalmazza.
(13) Az államháztartás működési rendjéről szóló
217/1998. (XII. 30.) Korm. rendelet 126. §-a (1) bekezdésének a) pontjában meghatározott határidőre tekintettel, az
Áht. 64/A. §-a alapján a visszafizetési kötelezettséghez
kapcsolódó késedelmikamat-fizetési kötelezettség 2007.
március 28. napjától keletkezik.
(14) Az Állami Számvevőszék megállapításához kapcsolódó, helyi önkormányzatokat érintő pótlólagos állami
támogatások, illetve visszafizetési kötelezettségek teljesítésének határideje a PM–ÖTM R. hatálybalépését követő
15. nap.
(15) Amennyiben a (13)–(14) bekezdésekben meghatározott határidőt követő 90 napon belül a befizetések nem érkez
nek meg a Magyar Államkincstár (a továbbiakban: Kincstár)
10032000-01031496-00000000 „Önkormányzatok előző évről származó befizetései”, valamint a 10032000-0103407300000000 „Kincstár Helyi önkormányzatok kamatbefizetései” számlájára, a Kincstár az Áht. 64/A. §-ának (6) bekezdése alapján intézkedik a központi költségvetést megillető követelés érvényesítéséről.
(16) Az Országgyűlés jóváhagyja, hogy azon önkormányzatok részére, amelyek saját elszámolásuk alapján a
(4) bekezdés b) pontja és a (6) bekezdés b) pontja szerint
pótlólagos támogatásra jogosultak, a Pénzügyminisztérium 8265,5 millió forint átutalásáról rendelkezett.
8. § (1) A helyi önkormányzatok központosított előirányzatainak felhasználását a 4/a. számú melléklet részletezi.
(2) Egyes központosított előirányzatok 2006. évi felhasználásának levezetését, továbbá a korábbi évek maradványának megállapítását a 4/b. számú melléklet részletezi.
(3) A helyi önkormányzatoknak nyújtott színházi támogatásokat önkormányzatonkénti bontásban az 5. számú
melléklet tartalmazza.
(4) A helyi önkormányzatok 2006. évi címzett- és céltámogatási előirányzatának, teljesítésének és maradványának alakulását a 6. számú melléklet tartalmazza.
(5) A helyi önkormányzatok fejlesztési és vis maior feladataira nyújtott támogatás előirányzatának, teljesítésének és
maradványának alakulását a 7. számú melléklet tartalmazza.
(6) A helyi önkormányzatok vis maior tartalék előirányzatának és felhasználásának alakulását a 8. számú melléklet részletezi.
(7) A helyi önkormányzatok többcélú kistérségi társulásai normatív, kötött felhasználású támogatásának alakulását a 9. számú melléklet részletezi.
(8) A Budapest 4-es – Budapest Kelenföldi pályaudvar –Bosnyák tér közötti – metróvonal építésének támogatására nyújtott előirányzat felhasználásának alakulását a
10. számú melléklet részletezi.
(9) Az Országgyűlés megállapítja, hogy a helyi önkormányzatok címzett- és céltámogatásának a központi költségvetésben rendelkezésre álló maradványa 39,4 milliárd
forint, a fejlesztési és vis maior támogatás maradványa
1,9 millió forint, a vis maior tartalék támogatás
maradványa 9,9 millió forint.
9. § Az Országgyűlés
a) jóváhagyja az Állami Privatizációs és Vagyonkezelő
Zártkörűen működő Részvénytársaság (a továbbiakban:
ÁPV Zrt.) privatizációval és vagyonkezeléssel összefüggő, valamint tartalékfeltöltési előirányzatainak teljesítését
a 16. számú melléklet szerint;
b) tudomásul veszi, hogy az ÁPV Zrt. 2006-ban a Költségvetési Törvény 5. §-ának (1) bekezdése alapján 268 696,1 millió forintot fizetett be a központi költségvetésbe.
10. § (1) Az egyházi közoktatási intézményfenntartókat
7268,5 millió forint egyszeri – a 2006. évi önkormányzati
közoktatási támogatást kompenzáló – közoktatási kiegészítő támogatás illeti meg a Magyar Köztársaság 2007. évi
költségvetéséről szóló 2006. évi CXXVII. törvény 1. számú melléklet, XX. Oktatási és Kulturális Minisztérium fejezet, 11. cím, 2. alcím, 3. jogcím-csoport, 2. Egyházi és
kisebbségi közoktatási intézmények kiegészítő támogatása jogcímének előirányzata terhére 2007. decemberében.
(2) Az egyházi szociális, gyermekjóléti és gyermekvédelmi intézményfenntartókat 2777,7 millió forint egyszeri
– a 2006. évi önkormányzati, szociális, gyermekjóléti és
gyermekvédelmi támogatást kompenzáló – szociális kiegészítő támogatás illeti meg a Magyar Köztársaság 2007.
évi költségvetéséről szóló 2006. évi CXXVII. törvény
1. számú melléklet, XXVI. Szociális és Munkaügyi
Minisztérium fejezet, 16. cím, 48. alcím, 3. Egyházi szociális intézményi normatíva kiegészítése jogcím-csoport
előirányzata terhére 2007. decemberében.
(3) Az egyházak hitéleti és közcélú tevékenységének
anyagi feltételeiről szóló 1997. évi CXXIV. törvény 3. §
(2) bekezdése alapján az érintett egyházak a Magyar Köztársaság 2007. évi költségvetéséről szóló 2006. évi
CXXVII. törvény 1. számú melléklet, XX. Oktatási és
Kulturális Minisztérium fejezet, 11. cím, 39. alcím, 6. Átadásra nem került ingatlanok utáni járadék jogcím-csoport
előirányzatának emelésével 2007. évben 60,0 millió forint
pótlólagos támogatásra jogosultak.
11. § (1) Az Országgyűlés az Operatív Programok forrásainak támogatási döntéseit a 17. számú melléklet szerint
hagyja jóvá.
(2) Az Országgyűlés az EQUAL Közösségi Kezdeményezés forrásainak támogatási döntéseit a 18. számú melléklet szerint hagyja jóvá.
(3) Az Európai Bizottság által 2006. december 31-éig
elfogadott Kohéziós Alap projektek kötelezettségvállalási
keret-összegeit a 19. számú melléklet tartalmazza.
(4) Az Európai Bizottság által 2006. december 31-éig
elfogadott Schengen Alap projektek kötelezettségvállalási
keret-összegeit a 20. számú melléklet tartalmazza.
(5) Az Országgyűlés a Norvég Finanszírozási Mechanizmus és az EGT Finanszírozási Mechanizmus forrásainak támogatási döntéseit a 22. számú melléklet szerint
hagyja jóvá.
12. § Az Országgyűlés jóváhagyja a Nemzeti Vidékfejlesztési Terv (a továbbiakban: NVT) egyes intézkedései
esetén az e törvény 21. számú melléklete által bemutatott
többlet-kötelezettségvállalást, amely az NVT 3 éves keretének felhasználását követően az 1698/2005/EK tanácsi
rendeletben előírt vidékfejlesztési támogatásra előírt átmenet szabályainak megállapításáról szóló 2006. szeptember 5-i 1320/2006/EK bizottsági rendelet alapján jóváha
gyott Európai Mezőgazdasági Vidékfejlesztési Alap pénzügyi keretét fogja terhelni.
13. § (1) Az Országgyűlés az elkülönített állami pénzalapok mérlegét a 11. számú melléklet szerint hagyja jóvá.
(2) Az elkülönített állami pénzalapok 2006. évi összevont költségvetése végrehajtásának mérlegét e törvény
12. számú melléklete tartalmazza.
14. § Az Országgyűlés a központi költségvetés mérlegét
a 2. számú melléklet szerint hagyja jóvá.
MÁSODIK RÉSZ AZ ÁLLAMADÓSSÁG, AZ ÁLLAMI KÖVETELÉSEK
KÖRE, KEZELÉSE ÉS VÁLTOZÁSA
15. § (1) A Magyar Államkincstár által kezelt, állami
kölcsönből, illetve állami alapjuttatás járadékából 2005.
december 31-én fennállt 6167,6 millió forint követelésállomány 2006. év folyamán összesen 4235,2 millió forinttal
csökkent, így 2006. december 31-én 1932,4 millió forintot
tett ki.
(2) A követelésállomány csökkenés közel 90%-a az év
folyamán bírósági végzés alapján lezárt felszámolásoknál
jelentkező 3733,9 millió forintos veszteség elszámolásából ered. Az állomány változásának fennmaradó része az
501,3 millió forint összegű járadékbefizetés eredménye.
(3) A követelésállományhoz kapcsolódó, de annak
nagyságát nem érintő bevételként jelentkezett a költségvetésben az állami kölcsönhöz kapcsolódóan befolyt 5,7 millió forint szerződéses és késedelmi kamat.
16. § Az Országgyűlés elrendeli, hogy a társadalombiztosítás pénzügyi alapjainak közreműködésével a központi
költségvetés terhére finanszírozott ellátások megtérítésének és kiadásainak különbözeteként 2007. december
31-éig
a) a központi költségvetés
aa) a pénzbeli és az 1947-es Párizsi Békeszerződésből
eredő kárpótlás alapján megállapított életjáradék megtérítése jogcímén 9,9 millió forintot,
ab) a jövedelempótló és jövedelemkiegészítő szociális
támogatások jogcímén 59,6 millió forintot
a Nyugdíjfolyósító Igazgatóság (a továbbiakban:
NYUFIG) 10032000-01301108-00000000 „Ellátási”
számlája javára térítsen meg,
b) az Egészségbiztosítási Alap (a továbbiakban: E.
Alap) közgyógyellátás finanszírozása jogcímen 432,1 millió forintot a központi költségvetésnek a 1003200001034004-00000000 „Különleges bevételek” számlára
utaljon vissza.
17. § Az Országgyűlés
a) a Nyugdíjbiztosítási Alapnak (a továbbiakban: Ny.
Alap) az e törvény 20. § c) pontjában megállapított
19 498,9 millió forint, valamint
b) az E. Alapnak az e törvény 22. § c) pontjában megállapított 111 293,8 millió forint összegű hiányát
a KESZ hitelállományából 2007. december 31-éig elengedi.
18. § Az Országgyűlés elrendeli, hogy a Munkaerőpiaci
Alap a foglalkoztatás elősegítéséről és a munkanélküliek
ellátásáról szóló 1991. évi IV. törvény 39. § (2) bekezdés
f) pontja alapján 1038,9 millió forintot a NYUFIG „Munkáltatói befizetésekből finanszírozott korengedményes
nyugdíj” 10032000-00284770-00000000 számú (technikai) számla javára 2007. december 31-éig térítsen meg.
HARMADIK RÉSZ A TÁRSADALOMBIZTOSÍTÁS PÉNZÜGYI ALAPJAI
2006. ÉVI KÖLTSÉGVETÉSÉNEK VÉGREHAJTÁSA
Első fejezet A társadalombiztosítás pénzügyi alapjai 2006. évi
kiadásainak és bevételeinek főösszege, a hiány mértéke
19. § (1) Az Országgyűlés az államháztartás társadalombiztosítás alrendszerének az Ny. Alap és az E. Alap
költségvetése összegezéséből adódó 2006. évi költségvetése végrehajtását
a) 3 660 960,6 millió forint, azaz hárommillió-hatszázhatvanezer-kilencszázhatvan egész hattized millió forint
bevételi főösszeggel,
b) 3 791 753,3 millió forint, azaz hárommillió-hétszázkilencvenegyezer-hétszázötvenhárom egész háromtized
millió forint kiadási főösszeggel,
c) 130 792,7 millió forint, azaz százharmincezer-hétszázkilencvenkettő egész héttized millió forint hiánnyal
jóváhagyja.
(2) A társadalombiztosítási alrendszer 2006. évi összevont költségvetése végrehajtásának mérlegét e törvény
15. számú melléklete tartalmazza.
Második fejezet A Nyugdíjbiztosítási Alap költségvetésének végrehajtása 20. § Az Országgyűlés az Ny. Alap 2006. évi költségvetésének végrehajtását
a) 2 093 596,4 millió forint, azaz kettőmillió-kilencvenháromezer-ötszázkilencvenhat egész négytized millió
forint bevételi főösszeggel,
b) 2 113 095,3 millió forint, azaz kettőmillió-száztizenháromezer-kilencvenöt egész háromtized millió forint kiadási főösszeggel,
c) 19 498,9 millió forint, azaz tizenkilencezer-négyszázkilencvennyolc egész kilenctized millió forint hiánnyal
jóváhagyja.
21. § (1) Az Országgyűlés az Ny. Alap 2006. évi működési előirányzat-maradványát 1237,5 millió forint összegben jóváhagyja, amelyből az előző évi maradvány összege
306,3 millió forint.
(2) Az Országgyűlés tudomásul veszi, hogy az Ny. Alap
2006. évi működési kiadásai 2127,4 millió forint előző évi
előirányzat-maradvány felhasználását tartalmazzák.
Harmadik fejezet Az Egészségbiztosítási Alap költségvetésének
végrehajtása 22. § Az Országgyűlés az E. Alap 2006. évi költségvetésének végrehajtását
a) 1 567 364,2 millió forint, azaz egymillió-ötszázhatvanhétezer-háromszázhatvannégy egész kettőtized millió
forint bevételi főösszeggel,
b) 1 678 658,0 millió forint, azaz egymillió-hatszázhetvennyolcezer-hatszázötvennyolc millió forint kiadási főösszeggel,
c) 111 293,8 millió forint, azaz egyszáztizenegyezer-kettőszázkilencvenhárom egész nyolctized millió forint hiánnyal
jóváhagyja.
23. § (1) Az Országgyűlés az E. Alap működési előirányzat-maradványát 1886,4 millió forint összegben jóváhagyja, amelyből az előző évi előirányzat-maradvány
összege 3,1 millió forint.
(2) Az Országgyűlés tudomásul veszi, hogy az E. Alap
működési kiadásai 1803,5 millió forint előző évek előirányzat-maradványának a felhasználását tartalmazzák.
Negyedik fejezet A társadalombiztosítás pénzügyi alapjai
költségvetésének végrehajtásával kapcsolatos
rendelkezések 24. § Az Országgyűlés jóváhagyja a LXXII. Egészségbiztosítási Alap fejezetnél méltányossági ellátásra a
2. cím, 3. Természetbeni ellátások alcímen belül a
4. Gyógyszertámogatás jogcímcsoportnál 4532,8 millió
forint és az 5. Gyógyászati segédeszköz-támogatás jogcímcsoportnál 1304,4 millió forint felhasználását.
25. § Az Országgyűlés tudomásul veszi, hogy a Költségvetési Törvény
a) 75. §-a (3) bekezdésére és 83. §-ára figyelemmel a
világbanki kölcsönnel összefüggő tőketörlesztésre és kamatkiadásra
aa) a LXXI. Nyugdíjbiztosítási Alap fejezet, 5. cím,
1. Központi hivatali szerv alcím előirányzatnál 505,4 millió forint,
ab) a LXXII. Egészségbiztosítási Alap fejezet, 5. cím,
1. Központi hivatali szerv alcím előirányzatnál 692,2 millió forint,
b) 75. §-ának (4) bekezdése alapján az évközi nyugellátás-emeléssel összefüggésben a működési kiadások fedezetére a LXXI. Nyugdíjbiztosítási Alap fejezetnél összesen 430,6 millió forint,
c) 75. §-ának (5) bekezdése, illetve a 82. § (1) és (2) bekezdése alapján
ca) a LXXI. Nyugdíjbiztosítási Alap fejezetnél a nyugellátások alcímen belül az adott előirányzat terhére méltányossági alapon megállapításra kerülő nyugellátásra
177,5 millió forint, méltányossági alapú nyugdíjemelésre
747,1 millió forint, egyszeri segélyre 122,5 millió forint,
cb) a LXXII. Egészségbiztosítási Alap fejezetnél méltányossági ellátásra a 2. cím, 2. Egészségbiztosítás pénzbeli ellátásai alcímen belül a 2. Táppénz jogcímcsoportnál
127,7 millió forint, 1. Terhességi-gyermekágyi segély jogcímcsoport előirányzatnál 5,3 millió forint, a 6. Gyermekgondozási díj jogcímcsoport előirányzatnál 24,0 millió forint, a 3. Természetbeni ellátások alcímen belül 1. Gyógyító-megelőző ellátás jogcímcsoportnál 63,7 millió forint,
d) 75. §-ának (6) bekezdése alapján a LXXII. Egészségbiztosítási Alap fejezet, 5. cím, 1. alcím, 1. előirányzat-csoport, 1. Személyi juttatások kiemelt előirányzata
felett 131,4 millió forint,
e) 84. §-a alapján a LXXII. Egészségbiztosítási Alap
fejezet, 2. cím, 4. alcím, 4. jogcímcsoport, 3. Egyéb kiadások jogcím előirányzatából a Fogyatékos Gyermekek,
Tanulók Felzárkóztatásáért Országos Közalapítvány támogatásával összefüggésben 48,4 millió forint
felhasználása történt meg.
26. § Az Országgyűlés tudomásul veszi, hogy a Magyar
Köztársaság 2005. évi költségvetésének végrehajtásáról
szóló 2006. évi XCIX. törvény 16. §-ában előírt megtérítési, visszautalási kötelezettségek teljesítése megtörtént.
27. § Az Országgyűlés az Ny. Alap mérlegét a 13. számú melléklet és az E. Alap mérlegét a 14. számú melléklet
szerint jóváhagyja.
NEGYEDIK RÉSZ VEGYES ÉS ZÁRÓ RENDELKEZÉSEK 28. § Ez a törvény a kihirdetését követő 8. napon lép hatályba.
29. § (1) A 2006 tavaszán kialakult rendkívüli árvíz, valamint az ország egyes területein ezen év első hónapjaiban
bekövetkezett jelentős belvíz következtében károsodott
magántulajdonban lévő lakóingatlanok kárenyhítésével
összefüggésben a központi költségvetésből nyújtott támogatásból helyreállított, újjáépített, vásárolt ingatlanra – a
Magyarország folyóin 2006 tavaszán kialakult rendkívüli
árvíz, valamint az ország egyes területein ezen év első hónapjaiban bekövetkezett jelentős belvíz miatt keletkezett
károk enyhítéséről szóló 155/2006. (VII. 26.) Korm. rendelet 3. §-ának (9) bekezdése alapján – bejegyzett jelzálogjogról, valamint elidegenítési és terhelési tilalomról a
Magyar Állam lemond.
(2) E törvény hatálybalépését követő harminc napon belül a lakóingatlan fekvése szerint illetékes jegyző – a Magyar Állam nevében – törlésre vonatkozó kérelmet nyújt
be a lakóingatlan fekvése szerint területileg illetékes körzeti földhivatalhoz.
(3) A földhivatal a kérelem beérkezésétől számított
30 napon belül intézkedik a jelzálogjog, valamint az elidegenítési és terhelési tilalom törlésének ingatlan-nyilvántartásban történő átvezetéséről.
(4) A folyamatban levő ügyek esetében a jelzálogjog,
valamint az elidegenítési és terhelési tilalom bejegyeztetéséről a Magyar Állam lemond. Ez esetben is a jegyző jogosult a lakóingatlan fekvése szerint illetékes ingatlanügyi
hatósághoz benyújtott jelzálogjog, valamint elidegenítési
és terhelési tilalom bejegyzésére irányuló kérelem visszavonására.
(5) Az Országgyűlés engedélyezi Doboz Nagyközség Önkormányzatnak, hogy a 2005. év augusztus 15–23. között lehullott nagy mennyiségű csapadék okozta károk enyhítéséről
szóló 181/2005. (IX. 9.) Korm. rendelet alapján kapott támogatás jogtalanul igénybe vett 61 989 000 forintos részét
2015-ig, évente egyenlő részletekben fizesse vissza a következők szerint:
a) az önkormányzat e törvény kihirdetését követő
10 napon belül köteles a Magyar Államkincstár felé adatot
szolgáltatni a jogtalanul igénybe vett támogatás összegéről;
b) a Magyar Államkincstár minden év december 5-éig
értesíti az önkormányzatot az esedékes fizetési kötelezettségről;
c) az önkormányzatnak az éves részletet adott év december 15-éig kell megfizetnie, az első részlet megfizetésének határideje 2007. december 15.;
d) amennyiben a fizetési kötelezettségének az önkormányzat határidőben nem tesz eleget, a Magyar Államkincstár az Áht. 64/A. §-ának (6) bekezdése alapján azonnali beszedési megbízást nyújt be ellene.
Sólyom László s. k., Dr. Szili Katalin s. k.,
köztársasági elnök az Országgyűlés elnöke


text:
11/2013. (III. 8.) KIM utasítása a fejezeti kezelésű előirányzatokkal kapcsolatos eljárási rendről és hatáskörökről.
Az államháztartásról szóló 2011. évi CXCV. törvény 28. § (1) bekezdése alapján – az egyes miniszterek, valamint a Miniszterelnökséget
vezető államtitkár feladat- és hatásköréről szóló 212/2010. (VII. 1.) Korm. rendelet 73. § b) pontjában meghatározott feladatkörében
eljáró nemzetgazdasági miniszterrel egyetértésben – a következő utasítást adom ki:
1. § A Közigazgatási és Igazságügyi Minisztérium fejezeti kezelésű előirányzataival kapcsolatos eljárási rendet és
hatásköröket tartalmazó gazdálkodási szabályzatát az 1. mellékletben foglaltak szerint határozom meg.
2. § (1) Ez az utasítás a közzétételét követő napon lép hatályba.
(2) Ezen utasítás rendelkezéseit az ezen utasítás hatálybalépésekor folyamatban levő ügyekben is alkalmazni kell.
(3) Hatályát veszti a fejezeti kezelésű előirányzatokkal kapcsolatos eljárási rendről és hatáskörökről szóló 8/2012. (III. 22.)
KIM utasítás. Dr. Navracsics Tibor s. k.,
közigazgatási és igazságügyi miniszter


text:
1/2011. (I. 7.) NEFMI rendelete az egészségügyért felelős miniszter hatáskörébe tartozó szakképesítések szakmai és vizsgakövetelményeinek kiadásáról.
A szakképzésről szóló 1993. évi LXXVI. törvény 5. § (1) bekezdés a) pontjában kapott felhatalmazás alapján, az egyes miniszterek,
valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 41. § d) pontjában
meghatározott feladatkörömben eljárva – az egyes miniszterek, valamint a Miniszterelnökséget vezető államtitkár feladat- és
hatásköréről szóló 212/2010. (VII. 1.) Korm. rendelet 73. § n) pontjában meghatározott feladatkörében eljáró nemzetgazdasági
miniszterrel egyetértésben – a következőket rendelem el: 1. § (1) Az 1. melléklet tartalmazza az egészségügyért felelős miniszter hatáskörébe tartozó szakképesítések felsorolását.
(2) Az 1. mellékletben felsorolt szakképesítések szakmai és vizsgakövetelményeit a 2. melléklet tartalmazza.
(3) A 3. melléklet tartalmazza az Országos Képzési Jegyzékről szóló 37/2003. (XII. 27.) OM rendelettel (a továbbiakban:
R.1.), az Országos Képzési Jegyzékről és az Országos Képzési Jegyzékbe történő felvétel és törlés eljárási rendjéről szóló
1/2006. (II. 17.) OM rendelettel (a továbbiakban: R.2.) és az Országos Képzési Jegyzékről és az Országos Képzési Jegyzék
módosításának eljárásrendjéről szóló 133/2010. (IV. 22.) Korm. rendelettel kiadott Országos Képzési Jegyzékben
szereplő szakképesítések egymással történő megfeleltetését. (4) Az 1. mellékletben foglalt táblázat 6. sora szerinti Ápoló szakképesítés-elágazás a szakmai képesítések elismeréséről
szóló 2005. szeptember 7-i 2005/36/EK európai parlamenti és tanácsi irányelv 31. cikkében, valamint V. mellékletében
előírt minimálisan kötelező képzési feltételek szerint szervezhető. (5) A 4. melléklet tartalmazza az egyes szakképesítések vonatkozásában az egészségügyi miniszter hatáskörébe tartozó
szakképesítések szakmai és vizsgakövetelményeinek kiadásáról szóló 32/2008. (VIII. 14.) EüM rendeletben
(a továbbiakban: R.3.) és a 2. mellékletben meghatározott egyes követelménymodulok megfeleltetését.
(6) Az 5. melléklet tartalmazza a szakmai ismeretek típusaihoz és a szakmai készségek szintjeihez tartozó
meghatározásokat. 2. § (1) Ez a rendelet a kihirdetését követő 15. napon lép hatályba.
(2) Az e rendelet hatálybalépésekor folyamatban lévő képzéseket a képzés megkezdésekor hatályos jogszabályokban
foglalt szakmai és vizsgakövetelmények alapján kell befejezni. Javító-, pótlóvizsgák letételére a képzés
megkezdésekor hatályos jogszabályi követelmények szerint a képzés befejezését követő 1 évig, de legkésőbb
2015. augusztus 31-éig van lehetőség. (3) Az e rendelet hatálybalépésekor folyamatban lévő, az R.1. vagy az R.2. szerint megkezdett Ápoló szakképesítés
esetében, amennyiben – a szakmai előképzettség beszámításával együttesen – a képzés időtartama nem éri el a 3 éves
vagy a 4600 órás időtartamot, az R.3. e rendelet hatálybalépését megelőző napon hatályos rendelkezéseiben
meghatározott szakmai és vizsgakövetelményeknek megfelelő Gyakorló ápoló részszakképesítés megszerzésére
tehető szakmai vizsga. (4) Hatályát veszti a) az R.3. és
b) az egészségügyi miniszter hatáskörébe tartozó szakképesítések szakmai és vizsgakövetelményeinek kiadásáról
szóló 32/2008. (VIII. 14.) EüM rendelet módosításáról szóló 42/2009. (XII. 4.) EüM rendelet.
3. § Ez a rendelet a szakmai képesítések elismeréséről szóló 2005. szeptember 7-i 2005/36/EK európai parlamenti és tanácsi
irányelv 31. cikkének való megfelelést szolgálja. Dr. Réthelyi Miklós s. k.,
nemzeti erőforrás miniszter


text:
1495/2016. (IX. 15.) Korm. határozata az „M4 autópálya Abony–Fegyvernek új Tisza-híddal és M8-M4 elválási csomópont (kivitelezés)” című projekt I–III. építési szakasz Vállalkozási Szerződéseinek és Mérnök Megbízási Szerződéseinek megszűnéséről, az elszámoláshoz szükséges forrás biztosításáról.
A Kormány
 1. egyetért az  „M4 autópálya Abony–Fegyvernek új Tisza-híddal és M8-M4 elválási csomópont (kivitelezés)”
című projekt (a  továbbiakban: projekt) I–III. építési szakasz Vállalkozási Szerződéseinek és Mérnök Megbízási
Szerződéseinek lezárásával;
2. hozzájárul a  projekt támogatási szerződésével kapcsolatban a  projekt keretében már felmerült és a  Vállalkozási
Szerződésekben, Mérnök Megbízási Szerződésekben teljesítésigazolások alapján kifizetett költségek tekintetében
a  Magyarország 2016. évi központi költségvetéséről szóló 2015. évi C. törvény 1.  melléklet XIX. Uniós fejlesztések
fejezet, 2. Fejezeti kezelésű előirányzatok cím, 4. Nemzeti Stratégiai Referenciakeret alcím, 2. Közlekedési Operatív
Program előirányzat hazai társfinanszírozáson felüli felhasználásához, valamint a felmerült és kifizetett költségeknek
az előirányzatról kifizetett előleg terhére történő elszámolásához;
3. felhívja a  nemzeti fejlesztési miniszter útján a  NIF Nemzeti Infrastruktúra Fejlesztő zártkörűen működő
Részvénytársaságot, hogy a  projekt lezárásával kapcsolatos elszámolást a  korábban a Vállalkozási Szerződések és
a Mérnök Megbízási Szerződések alapján a vállalkozóknak és mérnököknek kifizetett előleg terhére tegye meg és
a fennmaradó, a vállalkozók és a mérnökök által visszafizetett előleget rendezze az érintett Irányító Hatóság felé.
Felelős: nemzeti fejlesztési miniszter
Határidő: 2016. október 31.
Orbán Viktor s. k.,
 miniszterelnök


text:
176/2008. (IX. 5.) KE határozata kitüntetés adományozásáról.
Az Alkotmány 30/A. § (1) bekezdése j) pontja, valamint
a Magyar Köztársaság kitüntetéseiről szóló 1991. évi
XXXI. törvény 2. § (1) bekezdése alapján a miniszterelnök
előterjesztésére
a XXIX. Nyári Olimpiai Játékokon szerepelt sportolók
felkészítése érdekében végzett munkájáért, a vízilabda
csapat harmadik olimpiai győzelméért
dr. Kemény Dénesnek, a Magyar Vízilabda Szövetség
szövetségi kapitányának a
MAGYAR KÖZTÁRSASÁGI ÉRDEMREND
NAGYKERESZTJE polgári tagozata; a XXIX. Nyári Olimpiai Játékokon szerepelt sportolók
felkészítésében végzett munkájáért
Angyal Zoltánnak, a Magyar Kajak-Kenu Szövetség
szövetségi kapitányának,
Kiss Lászlónak, a Magyar Úszó Szövetség szövetségi
kapitányának,
Sári Nándornak, a Kőbánya SC edzőjének a MAGYAR KÖZTÁRSASÁGI ÉRDEMREND
KÖZÉPKERESZT A CSILLAGGAL
polgári tagozata; Ludasi Róbertnek, a Csepeli Kajak-Kenu Egyesület
edzőjének a
MAGYAR KÖZTÁRSASÁGI ÉRDEMREND
KÖZÉPKERESZTJE polgári tagozata; dr. Pavlik Gábor Istvánnak, a Magyar Vízilabda Szövetség orvosának a
MAGYAR KÖZTÁRSASÁGI ÉRDEMREND
TISZTIKERESZTJE polgári tagozata; Kásás Zoltán Tibornak, a Magyar Vízilabda Szövetség
férfi válogatott edzőjének,
Mátéfalvy Csaba Eleknek, a Magyar Vízilabda Szövetség férfi válogatott edzőjének,
Schmidt Gábornak, a Magyar Kajak-Kenu Szövetség
sportágvezetőjének, főtitkárnak,
Sike András mesteredzőnek, a Nemzeti Utánpótlásnevelési és Sportszolgáltató Intézet Heraklész Program
vezetőjének,
Szőcs Bertalannak, az MTK vívó mesteredzőjének,
Turi Györgynek, a Nemzeti Utánpótlás-nevelési Intézet
sportági szakágvezetőjének,
Vécsi Viktor Vazulnak, a DÉMÁSZ – Szeged edzőjének a
MAGYAR KÖZTÁRSASÁGI ÉRDEMREND
LOVAGKERESZTJE polgári tagozata kitüntetést adományozom.
Budapest, 2008. augusztus 28. Sólyom László s. k.,
köztársasági elnök